ח'דר עדנאן

ח'דר עדנאן מוחמד מוסא (בערבית: خضر عدنان محمد موسى; 2 במרץ 1978 – 2 במאי 2023) היה אסיר ביטחוני פלסטיני בישראל שמת לאחר שביתת רעב בת 87 יום במחאה על מעצרו. בעקבות מותו שיגרו הפלסטינים רקטות לעבר ישראל, שהגיבה בפתיחת מבצע מגן וחץ. עד מותו נעצר 12 פעמים על ידי ישראל. התבלט לאחר שביתת רעב בת 66 ימים בעקבות מעצרו המנהלי ב-2011, שהובילה לשביתת רעב המונית בקרב אסירים פלסטינים ולשחרורו.<ref name="jazeera-death"></ref><ref name="guardian-death"></ref><ref name="BBC2"></ref>

בתחילת שנות ה-2000 היה עדנאן דובר ארגון הטרור הג'יהאד האסלאמי הפלסטיני.<ref></ref><ref></ref> אף על פי שהורשע בעבר בחברות בארגון, טענה אשתו ב-2012, כי לא היה מעורב בפעילות הג'האד האסלאמי במשך ארבע שנים, ומעולם לא היה לו כל תפקיד בפעילות מיליטנטית.<ref name="Levy2"></ref><ref></ref>

בדצמבר 2011 נעצר עדנאן והוחזק במעצר מנהלי. יום לאחר מכן, כדי למחות על תנאי מעצרו ועל מדיניות המעצר המינהלי, פתחה קבוצת אסירים בשביתת רעב. אומנם שביתות רעב המוניות בוצעו בעבר על ידי קבוצות של אסירים ביטחוניים אחרים, אך עדנאן הפך לראשון ששבת רעב פרטנית.<ref name="Hass 2023"></ref> לדבריו, ביקור הוועד הבינלאומי של הצלב האדום בוטל לאחר שקצינים ישראלים התעקשו להיות נוכחים ושעדנאן יישאר קשור למיטתו.<ref name="Ma'an"></ref> ב-21 בפברואר 2012, ישראל הסכימה לשחרר את עדנאן ב-17 באפריל 2012, והוא הסכים לסיים לאלתר את שביתת הרעב שלו ב-66 ימים, אז הארוכה ביותר של אסיר ביטחוני בישראל.<ref name="CNN"></ref><ref name="BBC"></ref><ref name="Cassel"></ref><ref name="ynetnews1"></ref><ref></ref>

עדנאן נעצר בפעם האחרונה ב-5 בפברואר 2023, ומיד החל בשביתת הרעב הארוכה ביותר שעשה. העיתונאית אמירה הס כתבה כי כוונתו בשביתת רעב זו הייתה "לחשוף את העוול הבסיסי במערכת המשפט הצבאית בישראל ושלילת חירויות בסיסיות סתמית".<ref name="Hass 2023" /> ציטוט שעורר סערה.

עדנאן מת בכלא ב-2 במאי, לאחר שבילה במצטבר כשמונה שנים במעצר ישראלי.

== ראשית חייו ומשפחתו ==
חאדר עדנאן נולד בכפר עראבה שבנפת ג'נין, שם היה בעל מאפייה וחנות תוצרת.<ref name="Guardian"></ref><ref name="Ma'an5"></ref><ref></ref><ref></ref> אופה במקצועו, והחזיק בתואר ראשון במתמטיקה מאוניברסיטת ביר זית.<ref name="MacIntyre"></ref><ref name="Bikya1"></ref> ב-1996, כסטודנט, שימש כדובר תנועת הג'יהאד האסלאמי.

עדנאן התחתן עם אשתו רנדה עדנאן ב-2005, עד אז נעצר חמש פעמים בשל השתייכותו לארגון הטרור.

לעדנאן היו בסך הכל תשעה ילדים.<ref name="tr2021"></ref>

== מעצרים מוקדמים, 1999–2010 ==
עדנאן נעצר לראשונה על ידי ישראל ב-1999,<ref name="GN"></ref> כששהה ארבעה חודשים במעצר מנהלי ישראלי.<ref name="GN" /> הוא נעצר על ידי הרשות הפלסטינית שמונה חודשים לאחר ששוחרר בגלל שהוביל הפגנת סטודנטים נגד ליונל ג'וספין בשנת 2000.<ref name="GN" /> בהפגנה יידו תלמידים ביצים ואבנים לעבר ראש ממשלת צרפת דאז במהלך ביקורו באוניברסיטת ביר זית כדי להוקיע את אפיון פעולות חזבאללה נגד ישראלי כטרור.<ref name="GN" /><ref name="Taleb"></ref> שביתת הרעב הראשונה שלו, בת 10 ימים, נערכה במהלך מעצרו על ידי הרשות.<ref name="GN" /> הוא נעצר שוב בדצמבר 2002 על ידי ישראל וישב שנה במעצר מנהלי.<ref name="GN" /> הוא נעצר מחדש חצי שנה לאחר שחרורו, הוכנס לבידוד ושביתת רעב במשך 28 ימים עד ששירות בתי הסוהר הציב אותו באוכלוסיית הכלא הכללית.<ref name="Rahman"></ref><ref name="GN" />

ביוני 2005, לאחר שמחבלי ג'יהאד חוסלו בקרב יריות עם חיילי צה"ל, עדנאן "קרא לכל הקבוצות המיליטנטיות הפלסטיניות לחדש את הלחימה עם ישראל" והאשים את הרשות, בשיתוף פעולה עם ישראל.<ref name="BG0805"></ref> באוגוסט 2005, עדנאן נעצר ונכלא על ידי ישראל ל-15 חודשים. לפי קבוצת התמיכה של האסירים הפלסטינים, הוא ערך שביתת רעב בת 12 ימים כדי למחות על בידודו בכלא בשנת 2005.<ref name="Addameer">. Addameer Prisoner Support and Human Rights Association.</ref> סרטון יוטיוב של עצרת ב-2007 מציג אותו משבח ומעודד פיגועי התאבדות: "מי מכם ישא את חגורת הנפץ הבאה? מי מכם יירה את הכדורים הבאים? למי מכם יפוצצו חלקי הגוף שלו?"<ref name="ap2012"></ref> הוא הוחזק על ידי ישראל למשך חצי שנה נוספת במעצר מנהלי ממרץ 2008.<ref name="GN" /> גדעון לוי, שנעצר על ידי הרשות ב-2010 בשל פעילותו הפוליטית,<ref name="GN" /> אמר כי ביצע את שביתת הרעב הראשונה שלו באותה תקופה בזמן המעצר בן 12 הימים.<ref name="levy"></ref>

== 2011 מעצר ושביתת רעב ==
שביתת הרעב של עדנאן בשנים 2011–2012 כפי שתוארה בקריקטורה משנת 2012 מאת [[קרלוס לטוף]]
במעצרו ב-2011, עדנאן כבר לא היה דובר פעיל של הג'האד. והורשע בעבר על ידי ישראל בשל היותו דובר הג'האד האסלאמי,<ref name="Rahman" /> דיווחים בתקשורת מצביעים על כך ששימש דובר הג'האד האסלאמי.<ref name="MSNBC"></ref><ref name="XN071805"></ref><ref name="GDN0805"></ref><ref name="ynet"></ref> ב-2012 אמר Gulf News כי שימש כדובר הקבוצה משנת 2000, בעוד שמגזין הגרדיאן אמר ששימש כדובר הג'האד האסלאמי בפלסטין בעבר.

עדנאן נעצר כ-10 פעמים מאז - שבע על ידי ישראל (כולל מעצרו האחרון), ופעמיים או שלוש פעמים על ידי הרשות. עדנאן ישב בסך הכל שש שנים בכלא מאז 1999.<ref name="MEE1"></ref> בין תקופות הכליאה שלו המשיך עדנאן לנהל את המאפייה שלו בעראבה.<ref></ref>

בזמן מעצרו עשה עדנאן תואר שני בכלכלה באוניברסיטת ביר זית. הוא גם הפעיל מאפייה בקבטיה וחנות מפעל בכפר הולדתו עראבה. הוא נעצר על ידי צה"ל ב-17 בדצמבר 2011 בעראבה באמצע הלילה. למחרת, החל בשביתת רעב שהסתיימה 66 ימים לאחר מכן ב-21 בפברואר 2012. במכתב שמסר לעורכי הדין שלו לשחרור פומבי, הסביר עדנאן כי הוא שובת רעב למען זכויות הפלסטינים ו"הכיבוש הישראלי" לדבריו.

=== מעצרו ומותו ב-2023 ===
ב-2 במאי מת עדנאן לאחר ששבת מלאכול מעל 40 יום. ימים אחדים לפני מותו, פסק השופט הצבאי סא"ל מנחם דרורי כי עדנאן לא ישוחרר, ופסק כי "הוא אדון על גופו... ועליו לקבל את התוצאות האפשריות ממעשיו. חברה מתוקנת אינה יכולה להרשות לעצמה להיות בת ערובה של אדם אשר דורש את שחרורו". החלטת השופט דרורי נשענה גם על הקביעה כי עדנאן אינו נמצא בסכנת חיים מיידית, וזאת על אף התראת ארגון רופאים לזכויות אדם כי מרפאת השב"ס איננה ערוכה, מבחינת צוות וציוד, ליתן מענה במקרה של התדרדרות במצבו, התערבות שאותה הסכים עדנאן לקבל.

בתגובה למותו, בהמשך אותו היום שיגרו מחבלים מארגון הג'יהאד האסלאמי הפלסטיני כ-102 רקטות לעבר שדרות, יישובי עוטף עזה ודרום ישראל. במטחים אלו נפצע קשה אדם בשדרות ונפצעו עוד כ-6 אנשים. כשבוע לאחר מכן, ב-9 במאי, יצא צה"ל במבצע מגן וחץ נגד הג'יהאד האסלאמי הפלסטיני.

=== הפגנות ושביתות סולידריות ===
==== תגובה פוליטית ====
הרשות הפלסטינית גינתה את מעצרו אף על פי שעצרה אותו בעצמה בעבר גם כן בצורת מעצרים מנהליים ודרשה לשחררו לאלתר.<ref name="Ma'an4"></ref> בתגובה לסירובה של ישראל לערעור של עדנאן, אמר השר לענייני אסירים עיסא קרקה כי ההחלטה הראתה "התעלמות מוחלטת לחייו של עדנאן, ולמעשה דינה אותו למות".<ref></ref> הוא שיבח את עדנאן ש"נוקט עמדה" נגד מעצר מנהלי.<ref name="Ma'an4" /> בעצרת ב-16 בפברואר אמר, "חאדר עדנאן הפך לסמל לאומי, לסמל ערבי ולסמל בינלאומי להגנתו על כבודם של אנשים חופשיים ברחבי העולם כולו".<ref name="AFP"></ref>

מוסטפא ברגותי, שנפצע לאחר שנורה ברגל בכדור גומי על ידי כוחות הביטחון הישראליים במהלך מחאת סולידריות לעדנאן,<ref></ref> קרא לקמפיין בינלאומי בדרישה לשחרר את עדנאן.<ref name="Ma'an6"></ref> מנהיגי הג'יהאד האסלאמי, השתתפו בשביתת הרעב הפתוחה שהחלה ב-15 בפברואר ואמרו שזה "המעט שאנחנו יכולים לעשות למען הסמל האגדי הזה".<ref name="Ma'an3"></ref>

בדרשת יום שישי שקדוש לאסלאם במסגד הגדול בעזה, מנהיג הג'האד האסלאמי, באותו זמן נאפז עזאם, אמר על עדנאן "לא נלחם למען מטרה אישית, אלא למען הגנתם של אלפי אסירים". בנוסף, עזאם האשים מדינות ערביות וגם מדינות מערביות בהתעלמות ממקרה עדנאן באומרו "בושה לאומות של מאות מיליונים (של מוסלמים) על העובדה שחאדר עדנאן עדיין בכלא".<ref name="Ma'an5" /> גם ראש הממשלה העזתי, איסמעיל הנייה, השתתף בעצרת והכריז באותו יום כי "העם הפלסטיני, על כל מרכיביו ופלגיו, לעולם לא יפקיר את האסירים הגיבורים, במיוחד את אלה שמובילים את קרב שביתת הרעב הזה".

== ראו גם ==
* מבצע מגן וחץ
* בובי סנדס

== קישורים חיצוניים ==

==הערות שוליים==

קטגוריה:אסירים ביטחוניים בישראל
קטגוריה:פעילי הג'יהאד האסלאמי הפלסטיני
קטגוריה:שובתי רעב
קטגוריה:עראבה (נפת ג'נין): אישים
קטגוריה:בוגרי אוניברסיטת ביר זית
קטגוריה:פלסטינים שנולדו ב-1978
קטגוריה:פלסטינים שנפטרו ב-2023